Martynas Kregždė (1922)

Martynas Kregždė (, 1922 m. birželio 9 d. Rygoje – 2004 m. vasario 18 d. Huntington Bičas, Kalifornijos valstija, JAV) – Lietuvos evangelikų reformatų Sinodo garbės kuratorius, JAV aviacijos ir aeronautikos inžinierius.  Emilis Jokūbas Trečiokas. Biržų kalendorius.

 Biografija 
Gimė Rygoje, lietuvių išeivių iš Biržų krašto – šeimoje, krikštytas Biržų evangelikų reformatų bažnyčioje, konfirmuotas Rygoje. Mokėsi Rygos gimnazijoje, vėliau Rygos universitete. Antrojo pasaulinio karo pabaigoje išvežtas darbams į Vokietiją. Po karo įstojo į Hanoverio technikos universitetą, baigęs jį, 1951 m. pradžioje emigravo į JAV, Niujorką, šešiasdešimtųjų pradžioje persikėlė gyventi į Kalifornijos valstiją. Los Andžele baigė Pietų Kalifornijos universitetą ir tęsė darbą aviacijos ir aeronautikos srityje Rockwell International Co., vėliau Boeing kompanijose.

Martynas Kregždė vadovavo inžinierių grupei, kuri dirbo prie NASA įgyvendintų projektų: erdvėlaivio „Apollo“ skrydžio ir sėkmingo nusileidimo Mėnulyje 1969 m., daugkartinio naudojimo kosminių laivų kūrimo programose. 1969 m. gavo garbingą Apollo Achivment Award – NASA apdovanojimą už pasiekimus aeronautikos srityje ir JAV prezidento padėkos raštą už minėtus nuopelnus.

Nors ir labai užsiėmęs darbu, Martynas Kregždė nenutolo nuo lietuvių reikalų, išeivijos reformatų Bažnyčios. Jis skyrė dideles aukas Kristaus Bažnyčios misijai, vaikų ir senelių reikmėms tiek JAV, tiek Lietuvoje, solidžiai parėmė lietuvišką ekumeninį Biblijos išleidimą. Jo noras, kad kiekviena reformatų šeima Lietuvoje turėtų Bibliją, vykdomas, jo skirtomis lėšomis atspausdintas konfesinis Šventasis Raštas dovanojamas tikėjimo broliams ir seserims. Paskutinė Martyno Kregždės krikščioniškos meilės auka – didelė piniginė parama „Vaiko užuovėjos“ globos namams Medeikiuose.

Pagal velionio valią jo kūnas palaidotas Rygoje, šeimos kapavietėje.Rimas Mikalauskas. Martynas Kregždė. Lietuvos evangelikų reformatų enciklopedija. 2009 m.

 Nuorodos 
 Istorija. Nacionalinė kosmoso asociacija

 Šaltiniai 

Kategorija:Evangelikų reformatų kuratoriai
Kategorija:JAV inžinieriai
Kategorija:JAV lietuviai
Kategorija:Aviacijos inžinieriai